- prijedlog -                                                                                         

Na temelju članka 48. Zakona o lokalnoj i područnoj (regionalnoj) samoupravi (N.N. br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. Statuta Grada Sinja („Službeni glasnik“ Grada Sinja broj 2/21) Gradsko vijeće Grada Sinja, dana --. ------ 2022. godine, donijelo je 

ODLUKU 
o dodjeli novčane pomoći roditeljima djece koja nisu ostvarila pravo na upis u dječje vrtiće na područja Grada Sinja zbog popunjenosti kapaciteta  

Članak 1.
             Grad Sinj će osigurati dodjelu novčane pomoći roditeljima djece koja nisu ostvarila pravo na upis u dječje vrtiće na području Grada Sinja zbog popunjenosti kapaciteta u 2022./2023. pedagoškoj godini. 
Članak 2.
             Isplata pomoći iz prethodnog članka odnosi se na razdoblje rujan 2022. godine - lipanj 2023. godine.

             Novčana pomoć iznosi 1.000,00 kuna mjesečno po neupisanom djetetu.
Članak 3.

             Pravo na novčanu pomoć iz članka 1. mogu ostvariti djeca i roditelji s prijavljenim prebivalištem na području Grada Sinja, koji su podnijeli Zahtjev za upis djeteta u dječji vrtić na području Grada Sinja do 18. svibnja 2022. godine, uz uvjet da roditelji imaju prijavljeno prebivalište na području Grada Sinja najmanje 1 godinu prije podnošenja Zahtjeva za upis djeteta u dječji vrtić.
Članak 4.
          Za ostvarivanje prava na dodjelu novčane pomoći za djecu koja su ispunila uvjete za upis u dječje vrtiće na području Grada Sinja, a nisu upisana zbog popunjenosti kapaciteta, roditelji podnose pisani Zahtjev na posebnom obrascu uz prilaganje potvrde dječjeg vrtića u kojem su podnijeli zahtjev za upis djeteta.

            Radi utvrđivanja prava roditelja na novčanu naknadu zbog nemogućnosti upisa djeteta u dječji vrtić, Grad Sinj zadržava pravo zatražiti i drugu dokumentaciju.

Članak 5.

      Pravo na novčanu naknadu nemaju roditelji neupisane djece koja do 01. rujna 2022. godine nisu navršila godinu dana.
Članak 6.
              Sredstva za ostvarivanje prava na novčanu pomoć iz članka 1. ove Odluke za mjesec prosinac osigurana su u Razdjelu 1. Proračuna Grada Sinja za 2022. godinu, Glava 2, Društvene djelatnosti 1010, Program 1002 – Predškolski odgoj, Aktivnost 100203, Novčane pomoći roditeljima djece koja nisu ostvarila pravo na upis u dječje vrtiće na područja Grada Sinja zbog popunjenosti kapaciteta, Pozicija 22, Naknade građanima i kućanstvima u novcu. 
                 Sredstva za ostvarivanje prava na novčanu pomoć iz članka 1. ove Odluke za razdoblje  rujan 2022. godine-lipanj 2023. godine osiguravaju se u Proračunu Grada Sinja za 2022. godinu kao i u Proračunu za 2023. godinu.

Članak 7.

                Novčana pomoć iz članka 1. dodjeljivat će se na temelju Rješenja nadležnog Ureda Grada Grada Sinja.
                Ostvarivanje prava na dodjelu novčane pomoći iz članka 1. ove Odluke započinje teći od 01. rujna 2022. godine, odnosno od prvog dana slijedećeg mjeseca od mjeseca u kojem je podnesen zahtjev.
Članak 8.
Za provođenje ove Odluke zadužuju se Ured Grada, Grada Sinja i Upravni odjel za financije Grada Sinja.
Članak 9.
Ova Odluka stupa na snagu osmog dana od dana objave u „Službenom glasniku Grada Sinja“.

